'Salem's Lot
<s>Salem's Lot je horor roman američkog književnika Stephena Kinga.</s><s>Protagonist je književnik po imenu Ben Mears, koji se nakon četvrt vijeka vraća u gradić Jerusalem's Lot u državi Maine gdje je proveo dio djetinjstva.</s><s>Radnja prikazuje kako otkriva kako se stanovnici pretvaraju u vampire te kako pokušava pronaći izvor zaraze.</s>

<s>King je u kasnijim intervjuima navodio kako je ideju za roman dobio od supruge Tabitha King tokom razgovora o tome što bi se dogodilo kada bi grof Dracula došao u suvremenu Ameriku, odnosno u mali gradić umjesto megalopolisa.</s><s>Roman je postigao izuzetan uspjeh, a King se istim motivima pozabavio u dvije priče - Jerusalem's Lot i On the Road, objavljenim u zbirci Night Shift 1978. godine.</s>

<s>Roman je postao predmetom nekoliko ekranizacija.</s><s>Prva od njih je bila nagrađena istoimena televizijska miniserija iz 1979. godine, koja je, pak, godine 1987. dobila nastavak u obliku kino-filma A Return to Salem's Lot.</s><s>Godine 2004. je snimljena još jedna miniserija.</s>

<s>Izvori</s>

<s>Vanjske veze</s>

<s>Romani 1975.</s><s>Horor romani
Američka književnost</s>

